ТекIуахэр ягъэлъапIэ
«Динымрэ шыIэныгъэмрэ» республикэпсо зэпеуэм и щIыналъэ Iыхьэм щытекIуахэр иджыблагъэ Бахъсэн щIыпIэ администрацэм щагъэлъэпIащ.
КъыжыIапхъэщ зэпеуэр нэхъыбэу зыхуэгъэпсар щIалэгъуалэм яхэлъ шыIэныгъэр нэхъыбэ щIыныр, щэнхабзэр зэрахьэу щытыныр зэрыарар.
УнэтIыныгъэ зыбжанэ зиIа зэпеуэм сочиненэ тхынымкIэ щытекIуащ Зеикъуэ къуажэм дэт етIуанэ курыт школым и 11-нэ классым щеджэ Шэрхъ Лианэ. «Усэ» унэтIыныгъэм пашэ щыхъуащ Псыхъурей къуажэ школым и 8-нэ классым щеджэ Бэрэздж Алинэ. «Плакат» Iыхьэм щытекIуащ Зеикъуэ дэт езанэ курыт школым и 9-нэ классым щIэс Аслъэн Марие.
Бахъсэн щIыналъэм спортымкIэ, щIалэгъуалэм ядэлэжьэнымкIэ и управленэм и унафэщI Къумыкъу Иринэ зэпеуэм щытекIуахэр игъэлъэпIащ щIыхь тхылъхэмрэ гукъинэж ящыхъун тыгъэ цIыкIухэмкIэ икIи ехъулIэныгъэ яIэ зэпыту псэуну ехъуэхъуащ.
ХЬЭРЭДУРЭ Аллэ.
